cyanic-selkie/wikianc huggingface dataset:
Πισινγκίνια
Μουσική προσφορά
Σε σχέση με τα παλιά σόρο του τέλους του 19ου αιώνα, από τα οποία εμπνεύστηκε ο Πισινγκίνια, οι συνθέσεις του είναι πιο πολύπλοκες όσον αφορά την αρμονία, τον ρυθμό και την αντίστοιξη. Ενώ οι παλιότερες συνθέσεις προορίζονταν για το πιάνο, τα έργα του Πισινγκίνια εκμεταλλεύτηκαν τα μεγάλα μουσικά σχήματα με τα οποία συνεργάστηκε, και περιλάμβαναν ιδιαίτερες μελωδικές γραμμές, μέρη για χάλκινα, αντιστικτικές μπασογραμμές και ρυθμούς με έντονο το φαινόμενο της συγκοπής. Ο Πισινγκίνια ήταν από τους πρώτους αρχιμουσικούς που χρησιμοποίησε εκτεταμένα αφρο-βραζιλιάνικα κρουστά, όπως το παντέιρο (pandeiro) και το αφοσέ (afoxé), τα οποία σήμερα έχουν πια εδραιωθεί στο σορό και στη σάμπα.
Οι ενορχηστρώσεις του μάλλον δέχτηκαν επιδράσεις από τον ήχο του ράγκταϊμ και τους αμερικανικές μπάντες τζαζ που ήταν γνωστές στην αρχή της καριέρας του. Όταν κυκλοφόρησε το "Carinhoso" το 1930 και το "Lamentos" το 1928, ο Πισινγκίνια δέχτηκε κριτική για υπερβολική χρήση του ήχου της τζαζ στο έργο του. Σήμερα αυτές οι διάσημες συνθέσεις αποτελούν βασικό μέρος του κορμού της μουσικής σόρο.
Κλεώνη
Πηγή
Κλεωνη
Πονς Ωγκυστέν Αλέτζ
Ο Πονς Ωγκυστέν Αλέτζ (γαλλ. Pons Augustin Alletz, 1703 – 7 Μαρτίου 1785) ήταν Γάλλος γεωπόνος, δικηγόρος και συγγραφέας.
Το γνωστότερο έργο του Αλέτζ, το L'Agronome, ou Dictionnaire portatif du cultivateur (= «Ο γεωπόνος ή φορητό λεξικό του αγρότη»), πρωτοεκδόθηκε το 1760 σε δύο τόμους και επανεκδόθηκε πολλές φορές μέχρι τον 19ο αιώνα. Θεωρήθηκε ως ένα από τα καλύτερα εγχειρίδια της αγροτικής ζωής της εποχής του. Εκτός από συμβουλές για την καλλιέργεια κηπευτικών, τη ζωοκομία, την κτηνιατρική, αλλά και το κυνήγι, το έργο αυτό περιέχει πολλές πρακτικές συμβουλές που θα ικανοποιούσαν και έναν πιο «προχωρημένο» αναγνώστη: το κεφάλαιο που αφιερώνει ο Αλέτζ στο κρασί και την οινοποιία είναι σημαντικό, και καλύπτει θέματα όπως η ανάμιξη κρασιών, ανέκδοτα για το κρασί, αναφέρει συγγραφείς που έγραψαν για το κρασί, τα είδη του κρασιού, ακόμα και συνταγές για την παραγωγή ξιδιού.
Ο Πονς Ωγκυστέν Αλέτζ πέθανε στο Παρίσι σε ηλικία 82 ετών και ήταν παππούς του επίσης συγγραφέα και διπλωμάτη Πιερ-Εντουάρ Αλέτζ.
Πηγές
Κατηγορία:Γάλλοι συγγραφείς Κατηγορία:Γεωπόνοι
Μελάς
Το ελληνικό όνομα Μελάς, που ετυμολογικά σημαίνει εκείνον που ασχολείται με τη συλλογή ή/και πώληση μελιού, μπορεί να αναφέρεται ως επώνυμο σε κάποιο από τα εξής πρόσωπα, τα περισσότερα μέλη της καταγόμενης από την Ήπειρο Οικογένειας Μελά:
Μπορεί να αναφέρεται επίσης:
Snickers
Snickers είναι εμπορική ονομασία σοκολάτας, η οποία παρασκευάζεται από την αμερικανική Mars, Incorporated. Είναι σοκολάτα γάλακτος γεμιστή με καραμέλα και φυστίκια. Τα κέρδη από τις πωλήσεις του προϊόντος αυτού ανά τον κόσμο ετησίως, υπολογίστηκαν σε 3 δισεκατομμύρια δολάρια το 2012.
Στο Ηνωμένο Βασίλειο και στην Ιρλανδία, το Snickers πωλούνταν με την επωνυμία Marathon μέχρι το 1990. Πιο πρόσφατα, Snickers Marathon μπάρες ενεργειας, μπορούσε κανείς να βρει σε ορισμένες αγορές.
Πρώτο λανσάρισμα της σοκολάτας Snickers στην αγορά
Το 1930, ο Φράνκλιν Κλάρενς Μαρς, λάνσαρε στην αγορά για πρώτη φορά τη σοκολάτα Snickers. Η συγκεκριμένη σοκολάτα οφείλει την ονομασία της στο αγαπημένο άλογο της οικογένειας Μαρς.
Εξωτερικοί σύνδεσμοι
Κατηγορία:Ράβδοι σοκολάτας
Αδμήτη
Στην ελληνική μυθολογία η Αδμήτη ήταν κόρη του βασιλέα των Μυκηνών Ευρυσθέα και της Αντιμάχης. Επομένως ήταν εγγονή, από τη μητέρα της, του Ωκεανού και της Τηθύος (κατά μία εκδοχή υπήρχε και μία από τις Ωκεανίδες που ονομαζόταν Αδμήτη). Αδελφός της Αδμήτης ήταν ο Περιμήδης.
Η Αδμήτη υπήρξε η αιτία για ένα από τους 12 άθλους του Ηρακλή, όταν φανέρωσε στον πατέρα της τη σφοδρή της επιθυμία να έχει δική της τη ζώνη της βασίλισσας των Αμαζόνων, της Ιππολύτης, που της την είχε δώσει ο ίδιος ο θεός Άρης. Ο Ευρυσθέας τότε διέταξε τον Ηρακλή να τη φέρει.
Σύμφωνα με άλλο μύθο, η Αδμήτη ήταν ιέρεια στο ναό της θεάς Ήρας στο Άργος. Κάποτε έφυγε από το Άργος παίρνοντας μαζί της και το άγαλμα της θεάς, και πήγε στη νήσο Σάμο, όπου και παρέμεινε μέχρι τον θάνατό της. Την επέτειο της αφίξεως της Αδμήτης στο νησί εόρταζαν οι αρχαίοι του κάτοικοι με επισημότητα και μεγαλοπρέπεια, γιατί πίστευαν ότι αυτό έγινε μετά από εντολή της θεάς Ήρας, η οποία έτσι φανέρωσε την εύνοια και ιδιαίτερη αγάπη της προς τη νήσο. Από τότε η Σάμος έγινε κέντρο της λατρείας της Ήρας.
Πηγές
Κατηγορία:Πρόσωπα της ελληνικής μυθολογίας Κατηγορία:Ηρακλής Κατηγορία:Αρχαίοι Αργείοι
Νεκροταφείο τρένων
δεξιά|μικρογραφία| Εγκαταλειμμένα τρένα στην Ουγγαρία Νεκροταφείο τρένων ονομάζεται ο χώρος που απορρίπτονται τρένα ή και Τραμ καθώς και τροχαίο υλικό σιδηροδρόμων εν αναμονή συλλογής, ανακύκλωσης ή καταστροφής. Μερικά νεκραταφεία τρένων έχουν χρησιμεύσει ως πόλος προσέλκυσης επισκεπτών και έκθεσης της ιστορίας των σιδηροδρόμων. Χαρακτηριστικό παράδειγμα είναι το "Cementerio de Trenes" κοντά στο Ουγιούνι της Βολιβίας, που χρησιμεύει ως τουριστικό αξιοθέατο με τρένα που χρονολογούνται από τον 19ο αιώνα και αφήνονται να σκουριάσουν στα εκτεταμένα διαμερίσματα αλατιού του Σαλάρ ντε Ουγιούνι. Ο χώρος περιέχει ένα τρένο που φέρεται να εκλάπη από τον Μπατς Κάσιντι και τον Σάντανς Κιντ και έχει χαρακτηριστεί "ένα από τα πιο εντυπωσιακά και στοιχειωμένα αξιοθέατα στις ερήμους της νοτιοδυτικής Βολιβίας".
Τοποθεσίες
μικρογραφία| Πρώην ατμομηχανή διέλευσης της Νέας Υόρκης, εγκαταλειμμένη στην Αλάσκα Στις Ηνωμένες Πολιτείες, λίγο έξω από το Γουότερβλιτ της Νέας Υόρκης, υπάρχει η κύρια γραμμή για την σιδηροδρομική εταιρεία Ντέλαγουερ και Χάντσον. Δίπλα σε αυτήν τη σιδηροδρομική γραμμή υπάρχει μια αχρησιμοποίητη διαδρομή που φιλοξενεί σκουριασμένες ατμομηχανές, επιβατικά αυτοκίνητα και φορτηγά αυτοκίνητα. Στη Βόρεια Καρολίνα, ένα νεκροταφείο διαθέτει τρένα και τραμ από όλες τις Ηνωμένες Πολιτείες, συμπεριλαμβανομένης μιας επιβατικής αμαξοστοιχίας από τη Φιλαδέλφεια και εγκαταλελειμμένα αυτοκίνητα του μετρό.
Στη Ρωσία, υπάρχει ένα στο Σούμκοβο. Στο Τανγκσάν στη βόρεια Κίνα υπάρχουν σκουριασμένες ατμομηχανές στο περιθώριο των κλειστών ορυχείων άνθρακα. Μερικοί έχουν επίσης μετακινηθεί και εκτίθενται σε ένα μουσείο άνθρακα και σιδηροδρομικών πάρκων.
Στην Αγγλία υπάρχει το νεκροταφείο τρένων στο Barry της Ουαλίας, από το οποίο 213 από 297 ατμομηχανές διασώθηκαν από το "κίνημα συντήρησης σιδηροδρόμων".
Τα νεκροταφεία τρένων δεν είναι πολλά στην Ελλάδα, αλλά κυρίως βρίσκονται σε εγκατελειμμένους σταθμούς που δεν χρησιμοποιούνται και πια. Το μεγαλύτερο νεκροταφείο τρένων απλώνεται στην περιοχή της Θεσσαλονίκης.
Τα τρένα μπορούν να εγκαταλειφθούν σε μια τοποθεσία επειδή θεωρείται πολύ δύσκολο να τα μετακινήσουν. Δύο μεγάλες ατμομηχανές της λίμνης Ιγκλ και του σιδηροδρόμου Ουέστ Μπραντς, για παράδειγμα, έμειναν σε μια δασική περιοχή στην πολιτεία Μέιν των ΗΠΑ μετά το τέλος μιας τοπικής επιχείρησης υλοτομίας, επειδή δεν ήταν πρακτικό να μετακινηθούν από μια τόσο απομακρυσμένη τοποθεσία.
Λουνά 1
Το Λουνά 1 (ρωσ Луна-1), γνωστό και ως Μιτστά (Мечта = «όνειρο») E-1 No.4 και «Πρώτο κοσμικό πλοίο» ήταν το πρώτο διαστημικό σκάφος στην ιστορία που έφθασε κοντά στη Σελήνη, αλλά και το πρώτο που τοποθετήθηκε ποτέ σε ηλιοκεντρική τροχιά. Εκτοξεύθηκε στα πλαίσια του Προγράμματος «Λουνά» το 1959 και είχε στόχο την πρόσκρουση πάνω στη σεληνιακή επιφάνεια. Ωστόσο, εξαιτίας κακού υπολογισμού του χρόνου επιταχύνσεως μετά την εκτόξευση, πέρασε 5.995 χιλιόμετρα πάνω από την επιφάνεια της Σελήνης και στη συνέχεια, ως το πρώτο τεχνητό αντικείμενο που διέφυγε ποτέ από τη γήινη βαρύτητα, έγινε ο πρώτος τεχνητός πλανήτης στην ιστορία.
Κατά τη διάρκεια του περάσματος του σκάφους από την εξωτερική ζώνη ακτινοβολίας Βαν Άλεν, ο σπινθηριστής του έδειξε την ύπαρξη μικρού αριθμού υποατομικών σωματίων υψηλής ενέργειας στη ζώνη αυτή. Οι μετρήσεις που μετέδωσε το Λουνά 1 απέδωσαν δεδομένα για τις ζώνες ακτινοβολίας της Γης και για το διάστημα γύρω από αυτή. Βρέθηκε εξάλλου ότι η Σελήνη δεν διαθέτει ανιχνεύσιμο μαγνητικό πεδίο, ενώ έγιναν και οι πρώτες απευθείας ανιχνεύσεις και μετρήσεις του ηλιακού ανέμου, μιας ισχυρής ροής φορτισμένων σωματίων από τον Ήλιο. Η συγκέντρωση αυτών των σωματίων μετρήθηκε στα 700 ανά cm3 σε υψόμετρα 20 ως 25 χιλιάδων χλμ. και στα 300 ως 400 σωμάτια ανά cm3 σε υψόμετρα 100 ως 150 χιλιάδων χλμ. . Το διαστημόπλοιο αυτό σημείωσε επίσης την πρώτη ραδιοεπικοινωνία από τόσο μεγάλη απόσταση, της τάξεως του μισού εκατομμυρίου χιλιομέτρων.
Μία δυσλειτουργία στο σύστημα ελέγχου από το έδαφος προκάλεσε σφάλμα στον χρόνο λειτουργίας του πυραύλου, με συνέπεια το σκάφος να χάσει τη σωστή πορεία και τον στόχο του. Κατόπιν, το Λουνά 1 έγινε ο πρώτος τεχνητός πλανήτης του Ήλιου στην ιστορία, στον οποίο δόθηκε τότε το όνομα «Μιτστά» = όνειρο στη ρωσική γλώσσα. Το Λουνά 1 αναφερόταν επίσης και ως «ο πρώτος κοσμικός πύραυλος», αναφερομενος στο επίτευγμα της διαφυγής από τη γήινη βαρύτητα.
Σχεδίαση
Το Λουνά 1 περιείχε εξοπλισμό ραδιομεταδόσεων, που περιελάμβανε σύστημα πομπού και τηλεμετρίας. Επίσης, 5 επιστημονικά όργανα για τη μελέτη της Σελήνης και του διαπλανητικού χώρου, μεταξύ των οποίων μαγνητόμετρο, μετρητή Γκάιγκερ και ανιχνευτή μικρομετεωριτών.
Εκτόξευση και πορεία
Το Λουνά 1 εκτοξεύθηκε στις 16:41 GMT (22:41 τοπική ώρα) της 2ης Ιανουαρίου 1959 από την Εξέδρα 1/5 του Κοσμοδρομίου του Μπαϊκονούρ με πύραυλο-φορέα τύπου Λουνά 8K72. Το μάζας 361 χιλιογράμμων σκάφος έγινε το πρώτο τεχνητό αντικείμενο στην ιστορία της ανθρωπότητας που έφθασε την ταχύτητα διαφυγής από τη Γη, μαζί με τον ανώτερο όροφο του πυραύλου-φορέα (που είχε μάζα 1472 χιλιόγραμμα, ο οποίος αποχωρίσθηκε μετά την είσοδο σε ηλιοκεντρική τροχιά.
Το σκάφος πέρασε σε απόσταση 5995 χιλιομέτρων από την επιφάνεια της Σελήνης στις 4 Ιανουαρίου, δηλαδή μετά από μόλις 34 ώρες πτήσεως από τη Γη. Παραμένει ακόμα και σήμερα σε τροχιά γύρω από τον Ήλιο, ανάμεσα στις τροχιές της Γης και του Άρη.
Πείραμα απελευθερώσεως νατρίου
Στις 00:56:20 UTC της 3ης Ιανουαρίου 1959, σε απόσταση 119.500 χιλιομέτρων από την επιφάνεια της Γης, το σκάφος απελευθέρωσε 1 χιλιόγραμμο νατρίου σε αέρια κατάσταση, με σκοπό να σχηματίσει έναν τεχνητό κομήτη. Αυτό το φωτεινό πορτοκαλί νέφος αερίου, που ήταν ορατό από την πλευρά της Γης που έχει κέντρο τον Ινδικό Ωκεανό ως ένα άστρο έκτου μεγέθους (μόλις ορατό με γυμνό μάτι) επί λίγα λεπτά της ώρας, φωτογραφήθηκε από τον Μστισλάβ Γκνεβύσεφ στον Ορεινό Σταθμό του Κύριου Αστεροσκοπείου της Σοβιετικής Ακαδημίας Επιστημών κοντά στο Κισλοβόντσκ. Χρησίμευσε ως πείραμα σχετικό με τη συμπεριφορά των αερίων στο διάστημα.
Πέρκος Αιτωλοακαρνανίας
Ο Πέρκος είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.
Τοποθεσία
Το χωριό βρίσκεται στην ευρύτερη περιοχή της τεχνητής λίμνης Ευήνου, σε περιοχή νοτιοδυτικά της, όντας αμφιθεατρικά χτισμένο στις βορειοανατολικές δασωμένες υπώρειες του όρους Ψωριάρης σε υψόμετρο περίπου 690 έως 770 μέτρων. Το χωριό έχει πανοραμική θέα προς την περιοχή του γειτονικού χωριού Περίστα η οποία βρίσκεται στις πλαγιές του Ξεροβουνίου ενώ ανάμεσα στα δύο χωριά σχηματίζεται σκιερή ρεματιά που σχηματίζει ο Κάκαβος, μικρός ξεροπόταμος της περιοχής που εκβάλλει στον Εύηνο. Eγγύς του χωριού βρίσκονται, πέρα από το Θέρμο που αποτελεί το διοικητικό κέντρο της περιοχής και την αντικριστά γειτονική Περίστα, τα χωριά Αχλαδόκαστρο, Διασελλάκι, Κόνισκα, όπως επίσης ο Πλάτανος και Κάτω Πλάτανος (πρώην Βονώρτα) Ναυπακτίας.
Η περιοχή του χωριού εξυπηρετείται από το ορεινό οδικό δίκτυο χωματόδρομων της περιοχής. Το χωριό απέχει από το Αγρίνιο 57 χλμ., από το Θέρμο 27,5 χλμ., από το Καρπενήσι 79 χλμ. ενώ η Ναύπακτος απέχει οδικώς μέσω Θέρμου 70 χλμ.
Γενικά στοιχεία
Σχετικά με την ετυμολογία της ονομασίας του χωριού υπάρχουν διάφορες απόψεις και προσεγγίσεις, χωρίς ωστόσο να είναι επικρατούσα κάποια. Το χωριό χωρίζεται σε τρεις γειτονιές: τον Επάνω Μαχαλά, τον Κάτω Μαχαλά και το Κέντρο, ονομασίες οι οποίες προήλθαν από τις ομώνυμες βρύσες που υδεύουν το χωριό μαζί με άλλες τέσσερις που υπάρχουν. Στο χωριό υπάρχει αγροτικό ιατρείο, ξενώνας, παντοπωλείο, ο ενοριακός ναός είναι αφιερωμένος στον Άγιο Νικόλαο ενώ στην περιφέρεια του χωριού υπάρχουν και τέσσερα ξωκλήσια. Οι κάτοικοι του χωριού ασχολούνται κυρίως με την αμπελουργία, την κτηνοτροφία και το εμπόριο.
Διοικητική εξέλιξη
Αποτελεί ένα από τα χωριά της ιστορικής περιοχής των Κραβάρων και ανήκε στα λεγόμενα «Άνω Κραβαροχώρια». Ο τότε «Μπέρκος» αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Προσχίου. Με το ΦΕΚ 261Α της 31/08/1912 η ονομασία του χωριού διορθώθηκε σε «Πέρκη» και, με τον σχηματισμό των Κοινοτήτων, ορίστηκε ως έδρα της τότε Κοινότητας Πέρκης. Στις 16/10/1940 η ονομασία του χωριού διορθώθηκε εκ νέου σε «Πέρκος», ομοίως και της Κοινότητας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου Κατηγορία:Κράβαρα
Πλεύση Ελευθερίας
Η Πλεύση Ελευθερίας είναι ένα ελληνικό πολιτικό κόμμα, το οποίο ιδρύθηκε στις 19 Απριλίου 2016 από τη Ζωή Κωνσταντοπούλου.
Ιστορικό
Το Σεπτέμβριο του 2015, η Ζωή Κωνσταντοπούλου, τότε Πρόεδρος της Βουλής των Ελλήνων, αποχώρησε από το ΣΥ.ΡΙΖ.Α. και συμμετείχε στις εκλογές του Σεπτεμβρίου 2015 ως ανεξάρτητη - συνεργαζόμενη με τη Λαϊκή Ενότητα στην Α΄ Αθηνών. Ωστόσο, το κόμμα δεν συγκέντρωσε το απαραίτητο ποσοστό για να εισέλθει στη Βουλή των Ελλήνων.
Στις 19 Απριλίου 2016, η Κωνσταντοπούλου ανακοίνωσε την ίδρυση της Πλεύσης Ελευθερίας. Με βάση την ιδρυτική του διακήρυξη, σκοπός της δράσης του κόμματος είναι: η δημοκρατία, η δικαιοσύνη, η διαφάνεια, τα δικαιώματα, η διαγραφή του χρέους και η διεκδίκηση των γερμανικών οφειλών του Β' Παγκοσμίου Πολέμου. Η ιδρυτική εκδήλωση του κόμματος έγινε στις 19 Απριλίου, ενώ στις 5 Ιουλίου, πρώτη επέτειο του δημοψηφίσματος, κατατέθηκε η Ιδρυτική Διακήρυξη του κόμματος στον Άρειο Πάγο.
Εν όψει των ευρωεκλογών του 2019, η Πλεύση Ελευθερίας συνεργάστηκε με το Κίνημα Δεν Πληρώνω, οι επικεφαλής του οποίου συμπεριλήφθηκαν στο ψηφοδέλτιο του κόμματος. Η Πλεύση Ελευθερίας έλαβε 1,61% και κατέλαβε την 8η θέση, χωρίς να εκλέξει ευρωβουλευτή. Στις βουλευτικές εκλογές που ακολούθησαν, συνεχίστηκε η συνεργασία με το Κίνημα Δεν Πληρώνω. Το κόμμα έμεινε εκτός Βουλής, με 1,47% των ψήφων.
Θέσεις
Οι θέσεις του κόμματος, όπως έχουν διατυπωθεί κατά καιρούς, είναι οι εξής:
Αμπντεραχμάν Φαρές
Ο Αμπντεραχμάν Φαρές (عبدالرحمن فارس, ʿAbd ar-Raḥman Fāris, καβυλιακά: ⵄⴻⴱⴷⴻⵔⴰⵃⵎⴰⵏ ⴼⴰⵔⴻⵙ, 30 Ιανουαρίου 1911 – 13 Μαΐου 1991) ήταν Αλγερινός πολιτικός. Διετέλεσε Πρόεδρος του Προσωρινού Εκτελεστικού Συμβουλίου της Αλγερίας από τις 3 Ιουλίου 1962 έως τις 20 Σεπτεμβρίου 1962.
Βιογραφία
Ο Φαρές, ο οποίος γεννήθηκε στο Αμαλού, της επαρχία Μπετζάγια, ήταν επαγγελματίας δικηγόρος. Μετά τον Β΄ Παγκόσμιο Πόλεμο, εξελέγη στο δημοτικό και το γενικό συμβούλιο του Αλγερίου. Στις εκλογές της Γαλλικής Συντακτικής Συνέλευσης του 1945, ο Φαρές ήταν ο τέταρτος υποψήφιος του Ψηφοδελτίου Ένωσης και Κοινωνικής Προόδου στη μη μουσουλμανική εκλογική περιφέρεια του Αλγερίου (η οποία είχε συνολικά τέσσερις έδρες). Το ψηφοδέλτιο κέρδισε τις τρεις από τις τέσσερις έδρες. Όταν ο εκλεγμένος βουλευτής στη Συνταγματική Συνέλευση, Μπασίρ Αμπντελουαχάμπ, παραιτήθηκε, ο Φαρές ανέλαβε τη θέση του στη Συνέλευση στις 14 Μαρτίου 1946. Ήταν μέλος της κοινοβουλευτικής ομάδας του Γαλλικού Τμήματος της Εργασιακής Διεθνούς (Σοσιαλδημοκράτες).
Στην Συντακτική Συνέλευση ήταν μέλος της Επιτροπής Εσωτερικών, Αλγερίας και Γενικής Διοίκησης.
Παραπομπές
Κατηγορία:Πρόεδροι της Αλγερίας
Κωνσταντίνος Διαμαντόπουλος
Ο Κωνσταντίνος Διαμαντόπουλος ήταν αγωνιστής του αγώνα του 1821.
Πηγές
Κατηγορία:Αγωνιστές του 1821
Λιμνοθάλασσες της Ελλάδας
right|thumb|260px|Καλύβα στη λιμνοθάλασσα του Μεσολογγίου. Η Ελλάδα έχει πολλές λιμνοθάλασσες που σχηματίζονται σε εκβολές μεγάλων ποταμών, όπως στις εκβολές του Αχελώου στον νομό Αιτωλοακαρνανίας, ή του Αράχθου στον νομό Άρτας. Οι λιμνοθάλασσες αποτελούν πολύ σημαντικούς υδροβιότοπους και πολλές είναι ενταγμένες στο δίκτυο Natura 2000. Οι σημαντικότερες λιμνοθάλασσες της Ελλάδας είναι:
Στην Ελλάδα μερικές λιμνοθάλασσες μένουν ανοιχτές από το Φεβρουάριο μέχρι το Μάιο, που μπαίνουν και τα περισσότερα ψάρια. Μετά κλείνουν και αργότερα αρχίζει το ψάρεμα, που γίνεται κυρίως με καλαμωτές και διβάρια. Η λειτουργία αυτή των λιμνοθαλασσών ως ιχθυοτροφείων προσφέρει κάθε χρόνο στην Ελλάδα 8.000 ως 9.000 τόνους ψάρια.
Λους Ελένα Γκονσάλες
Η Λους Ελένα Γκονσάλες (Luz Elena González, γεννημένη ως Λους Ελένα Γκονσάλες ντε λα Τόρρε Luz Elena González de la Torre, 22 Αυγούστου 1974 -) είναι Μεξικανή ηθοποιός, μοντέλο και παρουσιάστρια.
Εξωτερικοί Σύνδεσμοι
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανοί παρουσιαστές Κατηγορία:Μεξικανοί μοντέλα Κατηγορία:Μεξικανοί τηλεπαρουσιαστές
Σταύρος Μπίρης
Ο Σταύρος Μπίρης (1921-1999) ήταν Έλληνας πολιτικός του 20ού αιώνα. Ήταν βουλευτής Ρεθύμνης με το κόμμα της ΕΠΕΚ, και εξελέγη στις εκλογές της 16ης Νοεμβρίου 1952, όντας βουλευτής μέχρι τις εκλογές του Φεβρουαρίου 1956. Εξελέγη ξανά βουλευτής το 1963, μέχρι το 1967, αυτή τη φορά στην εκλογική περιφέρειας Πειραιώς και διετέλεσε υπουργός Ναυτιλίας την περίοδο 1964-1965. Αργότερα υπέστη διώξεις κατά την περίοδο της Δικτατορίας της 21ης Απριλίου.
Ήταν εγγονός του αγωνιστή των κρητικών επαναστάσεων του 19ου αιώνα, Σταυριανού Μπίρη.
Παραπομπές
Κατηγορία:Βουλευτές Ρεθύμνου Κατηγορία:Βουλευτές Πειραιά Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες υπουργοί Ναυτικών Κατηγορία:Έλληνες εκδότες Κατηγορία:Έλληνες αντιστασιακοί
Βόρνεο
Το Βόρνεο (ινδονησιακά: Kalimantan, μαλαισιανά: Borneo) είναι το τρίτο μεγαλύτερο νησί στον κόσμο και το μεγαλύτερο νησί της Ασίας. Βρίσκεται βόρεια της Αυστραλίας, στη θαλάσσια περιοχή της Νοτιοανατολικής Ασίας. Σε σχέση με άλλα μείζονα νησιά της Ινδονησίας, βρίσκεται βόρεια της Ιάβας, δυτικά του Σουλαουέζι και ανατολικά της Σουμάτρα. Το νησί ανήκει διοικητικά σε τρεις χώρες: Μπρουνέι και Μαλαισία στον βορρά, και Ινδονησία στον νότο. Περίπου το 73% της έκτασης του νησιού ανήκει στην Ινδονησία, το 26% στη Μαλαισία και το υπόλοιπο 1% της συνολικής έκτασης σχηματίζει το κράτος του Μπρουνέι. Το τοπωνύμιο του νησιού είναι Καλιμαντάν, αν και συχνά ως Καλιμαντάν αναφέρεται μόνο το τμήμα του νησιού που ανήκει στην Ινδονησία. Το Βόρνεο περιλαμβάνει ένα από τα παλαιότερα τροπικά δάση στον κόσμο.
Ετυμολογία
Το νησί είναι γνωστό με πολλά ονόματα, διεθνώς όμως είναι γνωστό ως Βόρνεο, από το Μπρουνέι, εξ αιτίας της ιστορικής επαφής των Ευρωπαίων με το βασίλειο κατά το 16ο αιώνα, την Εποχή των Ανακαλύψεων. Το όνομα Μπρουνέι τελικώς προέρχεται από τη σανσκριτική λέξη "varun" (वरुण), που σημαίνει ωκεανός ή ο μυθολογικός Βαρούνα, «θεός του ωκεανού». Ωστόσο, οι Ινδονήσιοι ιθαγενείς αποκαλούσαν το νησί Καλιμαντάν. Η ονομασία αυτή προέρχεται από τη σανσκριτική λέξη Kalamanthana, η οποία έχει την έννοια του «νησιού με το καιόμενο κλίμα» και περιγράφει προφανώς το ζεστό και υγρό, τροπικό κλίμα του νησιού.
Πριν από τους Ευρωπαίους, το 977, κινεζικά αρχεία αναφέρονται στο Βόρνεο με τον όρο Πο-νι (Po-ni), όπως και ο Κινέζος αξιωματούχος Τσούα Τζου-Κούα το 1225. Το ιαβανέζικο χειρόγραφο Ναγκαρακρεταγκάμα, το οποίο έγραψε ο ποιητής της αυλής του βασιλείου Ματζαπαχίτ Μπου Πραπάνκα το 1365, αναφέρει το νησί ως Νούσα Ταντζουνγκναγκάρα που σημαίνει το νησί όπου βρίσκεται το βασίλειο Ταντζουνγκπούρα.
Γεωγραφία
Το Βόρνεο περιβάλλεται βόρεια από τη θάλασσα της Νότιας Κίνας, βορειοανατολικά από τη Θάλασσα Σουλού, ανατολικά από τη Θάλασσα της Κελέβης και νότια από τη Θάλασσα της Ιάβας. Έχει έκταση 743.330 τετρ. χιλιόμετρα. Δυτικά της νήσου βρίσκεται η Χερσόνησος της Μαλαισίας και η Σουμάτρα, νότια η Ιάβα, ανατολικά το Σουλαουέζι και βορειοανατολικά οι Φιλιππίνες.
Η υψηλότερη κορυφή του νησιού είναι στο όρος Κιναμπάλου, στην Πολιτεία Σαμπάχ της Μαλαισίας, με υψόμετρο 4.095 μέτρα πάνω από το επίπεδο της θάλασσας.
Το μεγαλύτερα ποτάμια είναι: το Καπούα με μήκος 1.143 χλμ., που εκβάλλει στα δυτικά και αποτελεί το μεγαλύτερο ποτάμι της Ινδονησίας, το Ρατζάνγκ με μήκος 562,5 χιλιόμετρα, το οποίο είναι το μεγαλύτερο ποτάμι της Μαλαισίας, και τα ποτάμια Μαχακάμ και Μπαρίτο.
Παραπομπές
Κατηγορία:Νησιά της Ινδονησίας
Συνάφεια
Στην ελληνική γλώσσα η λέξη συνάφεια χαρακτηρίζει μια άμεση επαφή ή σχέση ή ακόμα και αλληλεξάρτηση.
Με τον όρο συνάφεια στη φυσική χαρακτηρίζεται μία από τις ιδιότητες της ύλης. Πρόκειται για μια διαμοριακή ελκτική δύναμη που αναπτύσσεται μεταξύ προσκείμενων μορίων διαφορετικών ουσιών.
Οι ελκτικές δυνάμεις συνάφειας αναπτύσσονται σε μικρή ακτίνα δράσης, ενώ η έντασή τους μπορεί να ποικίλλει ανάλογα με τη φύση των υλικών. Για παράδειγμα, το φαινόμενο που παρουσιάζουν οι σταγόνες της βροχής που συγκολλούνται στα τζάμια των οχημάτων προέρχεται από τέτοιες δυνάμεις συνάφειας. Το φαινόμενο αυτό μας υποχρεώνει επίσης να συμπεράνουμε ότι τελικά οι δυνάμεις συνάφειας μεταξύ σταγόνων βροχής και τζαμιών είναι ισχυρότερες από τις δυνάμεις συνοχής που ασκούνται μεταξύ των μορίων των σταγόνων της βροχής.
Ιδιαίτερη μελέτη της ιδιότητας αυτής γίνεται από την Υδροδυναμική στη ροή των ρευστών.
Κατηγορία:Ιδιότητες της ύλης Κατηγορία:Δυναμική ρευστών
Αδελφοί Φωτόπουλοι
Οι αδελφοί Φωτόπουλοι ήταν αγωνιστές του αγώνα του 1821.
Πρόκειται για τους Ευθύμιο, Μήτρο και Αναστάσιο. Η καταγωγή τους ήταν από την Τρίπολη Αρκαδίας. Ιατροί στο επάγγελμα πολέμησαν ιατρεύοντες τους πληγωμένους.
Τον Ευθύμιο τον κράτησαν οι Τούρκοι μέσα στην Τριπολιτσά ως ιατρό, ενώ οι άλλοι δύο αδελφοί ήταν μέσα στα ελληνικά στρατόπεδα. Μετά την άλωση της Τριπολιτσάς ο Ευθύμιος απελευθερώθηκε και συνέχισε να εξασκεί την ιατρική του τέχνη.
Πηγές
Κατηγορία:Αγωνιστές του 1821 Κατηγορία:Έλληνες ιατροί του 19ου αιώνα
Χρηστά ήθη
Κοινωνικός ορισμός Χρηστών Ηθών
Καταρχάς, ως χρηστά ήθη ορίζονται οι κοινωνικοηθηκές αντιλήψεις ορισμένης κοινωνίας οι οποίες επικρατούν τη δεδομένη χρονική στιγμή. Επιπλέον, αυτός ο όρος χρησιμοποιείται στο ποινικό δίκαιο και συγκεκριμένα στο γενικό μέρος του δικαίου, όμως δεν υπάρχει αυτοτελώς σε κάποιο άρθρο του ποινικού κώδικα αλλά μόνο θεωρητικά. Απο την άποψη αυτη θα μπορούσε να καταλάβει ένας νοήμων άνθρωπος οτι αυτή η έννοια είναι τελείως υποκειμενική και δεν στέκεται σε αντικειμενικά κριτήρια. Πιο συγκεκριμένα, τα χρηστά ήθη δεν αποτελούν απλά μια θεωρητική έννοια, διέπουν ακόμη και τον ιστό μιας κοινωνίας και συνεπικουρούν στην επίτευξη του κονστρουκτιβισμού, ο οποίος είναι ανθρώπινο δημιούργημα, που υπο το πρίσμα αυτό ένας χρηστός και μέσος άνθρωπος οφείλει να τα σέβεται και να τα ακολουθεί με ευλάβεια εκτός αν αποτελούν πράξεις με εγκληματικό νόημα οι οποίες αντιβαίνουν στον νόμο και στο σύνταγμα καθώς χρησιμοποιούν τον όρο των χρηστών ηθών ως πρόσχημα
Δικαιικός ορισμός Χρηστών Ηθών
Τα χρηστά ήθη είναι άγραφη πηγή δικαίου. Ως χρηστά ήθη ορίζονται οι αντιλήψεις του μέσου συνετού ανθρώπου. Ως περιέχοντες άγραφους κανόνες, τα χρηστά ήθη δεν μπορούν να υπερισχύσουν αντίθετης διατάξεως γραπτού νομοθετήματος. Η ερμηνεία, όμως, των γραπτών νομοθετημάτων δέον να λαμβάνει υπ' όψη της τα χρηστά ήθη. Οι κανόνες των χρηστών ηθών δεν είναι στατικοί, αλλά εξελίσσονται διαρκώς, ανάλογα με τις κοινωνικές και οικονομικές συνθήκες.
Παραδείγματα:
Καταχρηστική άσκηση δικαιώματος
Τα χρηστά ήθη ίστανται όριο στην άσκηση δικαιωμάτων. Σύμφωνα με το άρθρο 281 του Αστικού Κώδικα, απαγορεύεται η άσκηση δικαιώματος όταν υπερβαίνει προφανώς τα όρια που επιβάλλουν τα χρηστά ήθη. Η ίδια απαγόρευση ισχύει και όταν η άσκηση δικαιώματος υπερβαίνει προφανώς τα όρια που επιβάλλουν η καλή πίστη ή ο κοινωνικός ή οικονομικός σκοπός του δικαιώματος. Επίσης, συνταγματική απαγόρευση καταχρηστικής άσκησης δικαιωμάτων τίθεται με το άρθρο 25§3 του Συντάγματος ("Η καταχρηστική άσκηση δικαιώματος δεν επιτρέπεται").
Η παράβαση των χρηστών ηθών ως λόγος ακυρότητας δικαιοπραξίας
Σύμφωνα με τον Αστικό Κώδικα (άρθρο 178), δικαιοπραξία που αντιβαίνει στα χρηστά ήθη είναι άκυρη, δηλαδή θεωρείται ότι δεν έγινε ποτέ.
Παραπομπές
Κατηγορία:Ήθη και έθιμα Κατηγορία:Αστικό Δίκαιο Κατηγορία:Εγκλήματα
Άννα Περέννα
Η Άννα Περέννα (λατ. Anna Perenna) ήταν αρχαία θεότητα της ρωμαϊκής μυθολογίας. Η θεότητα αυτή ήταν προσωποποίηση του κύκλου του έτους (ενιαυτού), όπως υποδηλώνει και η επωνυμία της, από το per annum, δηλαδή κάτι σαν «Άννα η Ετησία».
Λατρεία
Ο Μακρόβιος γράφει ότι στην Περέννα γίνονταν προσφορές έτσι ώστε annare perannareque commode liceat, δηλάδή ώστε «ο κύκλος του έτους να ολοκληρωθεί ευχάριστα». Προσθέτει ότι οι άνθρωποι θυσίαζαν σε αυτή τόσο δημόσια όσο και ιδιωτικά. Ο Ιωάννης Λαυρέντιος ο Λυδός αναφέρει ότι της προσέφεραν δημόσιες θυσίες και προσευχές προκειμένου να εξασφαλίσουν ένα έτος με υγεία. Ο ποιητής Οβίδιος στο έργο του Fasti (3.523f) παρέχει πολλές λεπτομέρειες από την υπαίθρια εορτή της Περέννας στο άλσος της, περιγράφοντας με ζωντανό τρόπο το ξεφάντωμα και τις τέντες που στήνονταν εκεί, με τους ανθρώπους να παρακαλούν τη θεά να τους χαρίσει τόσα περισσότερα χρόνια, όσες κούπες κρασιού μπορούσαν να πιουν στη γιορτή.
Προέλευση
Ο Οβίδιος αναφέρει τον θρύλο που ταυτίζει την Άννα Περέννα με την ομώνυμη αδελφή της Διδούς, της ιδρύτριας της Καρχηδόνας στην Αινειάδα. Η Άννα εκείνη είχε φύγει από την Καρχηδόνα μετά τον τραγικό θάνατο της αδελφής της και είχε τελικώς βρει καταφύγιο στο Λάτιο. Εκεί ο Αινείας, που είχε γίνει στο μεταξύ βασιλιάς, την καλοδέχτηκε, αλλά η ζηλοτυπία της συζύγου του Αινεία, της Λαβινίας, ανάγκασε την Άννα να δραπετεύσει από τα ανάκτορα. Ενώ την αναζητούσαν στρατιώτες του Αινεία, η Άννα έπεσε στον ποταμό Νουμικό (Numicus) και πνίγηκε. Για τον λόγο αυτόν, οι Ρωμαίοι, εκτός από ηρωίδα, την τιμούσαν και ως ποτάμια Νύμφη κρυμμένη μέσα στον ποταμό, ο οποίος από τότε είχε νερό ολοχρονίς (amnis perennis), από όπου και μετονομάσθηκε κατά τον Οβίδιο σε Άννα Περέννα και έγινε θεότητα.
Ο Οβίδιος προσθέτει ότι ορισμένοι συσχέτιζαν ή ταύτιζαν την Άννα Περέννα με τη Σελήνη, με τη Θέμιδα, με την Ιώ ή με την Αμάλθεια, αλλά ο ίδιος προτιμούσε την παράδοση κατά την οποία σε μία secessio plebis μια γριά από τις Μποβίλες ονόματι Άννα έψηνε κάθε πρωί αρτοσκευάσματα και τα έφερνε στους πεινασμένους εξεγερμένους, οπότε σε ένδειξη ευγνωμοσύνης οι πληβείοι τη λάτρευσαν ως θεότητα.
Ο Φραντς Άλτχαϊμ, αυθεντία στη ρωμαϊκή θρησκεία, υποστηρίζει ότι η Άννα Περέννα ήταν αρχικώς μια μητέρα-θεά των Ετρούσκων, και ότι η σύνδεσή της με τον Αινεία επινοήθηκε προκειμένου να ενισχύσει τη σχέση της με τη Ρώμη.
Αρχαιολογικά ευρήματα
Δύο τοποθεσίες λατρείας της θεάς έχουν ανακαλυφθεί από την αρχαιολογική έρευνα: Η πρώτη στο Μπουσέμι της Σικελίας, όπου το 1899 ανακαλύφθηκαν επιγραφές που ανέφεραν την Άννα και τον Απόλλωνα, και η δεύτερη στη Ρώμη όπου το 1999 ανακαλύφθηκε σε ανασκαφές μια κρήνη αφιερωμένη στην Άννα Περέννα.
Εξωτερικοί σύνδεσμοι
Αννα Περε
Μοχάμετ Ταχίρ Αγιάλα
Ο Μοχάμετ Ταχίρ Αγιάλα (Mohamed Tahir Ayala, γεννηθείς το 1950-51) είναι Σουδανός πολιτικός, πρωθυπουργός της χώρας του από τις 23 Φεβρουαρίου 2019 οπότε και διορίστηκε, ως τις 11 Απριλίου 2019. Προηγουμένως υπηρέτησε ως κυβερνήτης της Γκεζίρα από το 2015.
Βιογραφία
Γεννήθηκε γύρω στο 1950-51 και είναι απόφοιτος Οικονομικών Επιστημών.
Αμέσως μετά το στρατιωτικό πραξικόπημα του 1989 διορίστηκε διευθυντής του Οργανισμού Λιμένων του Σουδάν και εν συνεχεία ομοσπονδιακός υπουργός επί των Οδών και Γεφυρών.
Τον Νοέμβριο του 2017 ο πρόεδρος Ομάρ ελ Μπεσίρ προσέφερε τη στήριξή του στον Αγιάλα αν εκείνος αποφάσιζε να κατέλθει ως υποψήφιος στις προεδρικές εκλογές του 2020. Σε απάντηση, ο Αγιάλα ανέφερε ότι η απαίτηση του λαού της Γκεζίρα και η δική του ήταν για το 2020 να επανεκλεγεί για τρίτη φορά ο πρόεδρος Μπεσίρ.
Τον Φεβρουάριο του 2019, εν μέσω μαζικών αντικυβερνητικών διαδηλώσεων και ταραχών, ο πρόεδρος Μπεσίρ απέλυσε την κυβέρνηση του πρωθυπουργού Μοτάζ Μουσά και διόρισε προσωρινά στην πρωθυπουργία τον Μοχάμετ Ταχίρ Αγιάλα, έως τότε αντιπρόεδρο.
Ο νέος πρωθυπουργός παρέμεινε μόνο για δύο μήνες στην πρωθυπουργία.
Λεφκελί Μουσταφά Πασάς
Ο Λεφκελί Μουσταφά Πασάς (Οθ. Τούρκικα:بيلجيك مع مصطفى باشا) (Τούρκικα:Lefkeli Mustafa Pasha, ? - 1648) ήταν Οθωμανός πολιτικός.
Ήταν Μεγάλος Βεζίρης της Οθωμανικής Αυτοκρατορίας το 1622 και Κυβερνήτης της Οθωμανικής Αιγύπτου το 1618.
Παραπομπές
Κατηγορία:Μεγάλοι Βεζίρηδες
Αντανασπόρ
Η Αντανασπόρ είναι μια επαγγελματική τουρκική ποδοσφαιρική ομάδα από τα Άδανα. Ιδρύθηκε το 1954. Χρώματα της ομάδας είναι το πορτοκαλί και το άσπρο. Έδρα της ομάδας είναι το Adana 5 Ocak Stadium.
Οι ψηλότερες στην ανώνατη κατηγορία που τερμάτησε ήταν η δεύτερη και η τρίτη το 1981 και το 1976 αντίστοιχα. Έχει συμμετάσχει στο ΟΥΕΦΑ Γιουρόπα Λιγκ 3 φορές και μία φορά στο Βαλκανικό Κύπελλο συλλόγων ποδοσφαίρου. Επιπρόσθετα, έχει κερδίσει την Πρώτη κατηγορία ποδοσφαίρου Τουρκίας
Ευρωπαϊκές συμμετοχές
Κύπελλο ΟΥΕΦΑ/ΟΥΕΦΑ Γιουρόπα Λιγκ:
Εξωτερικοί συνδέσμοι
Κατηγορία:Αντανασπόρ Κατηγορία:Ποδοσφαιρικές ομάδες Τουρκίας Κατηγορία:Ιδρύσεις ποδοσφαιρικών ομάδων το 1954
Υδροηλεκτρικός σταθμός Καχόβκα
Ο Υδροηλεκτρικός Σταθμός Καχόβκα (ουκρανικά: Каховське водосховище) είναι εργοστάσιο ηλεκτροπαραγωγής επί του ρου του ποταμού Δνειπέρου στη Νότια Ουκρανία. Είναι το 6ο και το τελευταίο φράγμα του Δνείπερου. Οι πρωταρχικοί σκοποί του φράγματος είναι η παραγωγή υδροηλεκτρικής ενέργειας, η άρδευση και η ναυσιπλοΐα. Το κανάλι βαθέων υδάτων επιτρέπει τη ναυτιλία ανάντη και κατάντη στο ποτάμι.
Η κατασκευή του φράγματος ξεκίνησε τον Σεπτέμβριο του 1950. Η τελευταία γεννήτρια τέθηκε σε λειτουργία τον Οκτώβριο του 1956. Έχει δημιουργήσει τον ταμιευτήρα Καχόβκα, έκτασης 2.155 χλμ². Το φράγμα διαχειρίζεται η Ukrhydroenergo.
Το φράγμα διαθέτει συνδεδεμένη δεξαμενή ανύψωσης και σταθμό παραγωγής ηλεκτρικής ενέργειας εγκατεστημένης ισχύος 357 MW. Το νερό από την τεχνητή λίμνη Καχόβκα ψύχει τον πυρηνικό σταθμό της Ζαπορίζιας, ισχύος 5,7 GW, και επίσης μέσω του καναλιού της Βόρειας Κριμαίας και του καναλιού Δνείπερου-Κρίβι Ριχ χρησιμοποιείται για την άρδευση μεγάλων περιοχών της νότιας Ουκρανίας και της βόρειας Κριμαίας. Αρχίζοντας το 2019 έγιναν σημαντικές επισκευές και επεκτάσεις στην εγκατάσταση.
Ο δρόμος P47 και ένας σιδηρόδρομος διασχίζουν τον ποταμό Δνείπερο στο φράγμα.
Στις 24 Φεβρουαρίου 2022, ο σταθμός ηλεκτροπαραγωγής καταλήφθηκε από τις ρωσικές δυνάμεις κατά τη διάρκεια της εισβολής του 2022 στην Ουκρανία. Κατά τη διάρκεια της ουκρανικής αντεπίθεσης τον Αύγουστο και τον Σεπτέμβριο, Ουκρανοί και Ρώσοι αξιωματούχοι ανέφεραν ότι η ικανότητα της εγκατάστασης να μεταφέρει οχήματα είχε υποβαθμιστεί, αλλά το ίδιο το φράγμα διατήρησε τη δομική του ακεραιότητα. Στις 11 Νοεμβρίου, μετά την υποχώρηση των Ρώσων από τη Χερσώνα, το φράγμα είχε υποστεί σημαντικές ζημιές. Το φράγμα καταστράφηκε από έκρηξη στις 6 Ιουνίου 2023.
Εξωτερικοί σύνδεσμοι
Κατηγορία:Κτίρια και κατασκευές στην Ουκρανία Κατηγορία:Υδροηλεκτρικά φράγματα
Μιχάλης Βλαχοκερασιώτης
Ο καπετάνιος Μιχάλης Βλαχοκερασιώτης ήταν αγωνιστής του αγώνα του 1821.
Η καταγωγή του ήταν από το χωριό Βλαχοκερασιά της επαρχίας Τριπόλεως. Υπηρέτησε στρατιώτης όλο το διάστημα της πολιορκίας της Τρίπολης, και έπειτα βρέθηκε σε πολλές άλλες μάχες. Πήγε και στα Μεγάλα Δερβένια μαζί με τον Ρήγα Παλαμήδη και το Γ. Σέκερη.
Φονεύτηκε από τον στρατό του Δράμαλη φεύγοντας από τα Δερβένια το 1822.
Αναφορές
Κατηγορία:Αγωνιστές του 1821
Αμερικανική Κορδιλιέρα
Η Αμερικανική Κορδιλιέρα αποτελεί μια συνεχή ακολουθία οροσειρών (κορδιλιέρα) που σχηματίζουν τη δυτική «ραχοκοκαλιά» της Βόρειας, Κεντρικής και Νότιας Αμερικής. Από βορρά προς νότο, αυτή η αλληλουχία αυτή ξεκινά με τις οροσειρές της Αλάσκας (Alaska Range) και Μπρουκς (Brooks Range) στην Αλάσκα, και διατρέχει, μέσω του Γιούκον, τη Βρετανική Κολομβία. Στη συνέχεια, η κύρια ζώνη από τα Βραχώδη Όρη συνεχίζει μέσα από τη Βρετανική Κολομβία προς τη νήσο Βανκούβερ (Vancouver Island). Στις Ηνωμένες Πολιτείες, στα τμήματα της Κορδιλιέρας συμπεριλαμβάνονται τα Βραχώδη Όρη, η Σιέρρα Νεβάδα και η οροσειρά Κασκέιντς, στην ακτογραμμή της πολιτείας της Ουάσινγκτον, του Όρεγκον και της Καλιφόρνιας. Στο Μεξικό, η Κορδιλιέρα περιλαμβάνει τη Δυτική Σιέρρα Μάδρε (Sierra Madre Occidental) και την Ανατολική Σιέρρα Μάδρε (Sierra Madre Oriental), καθώς και τα βουνά της χερσονήσου Μπάχα Καλιφόρνια. Το σύνολο των οροσειρών της Αμερικανικής Κορδιλιέρας από την Αλάσκα έως το Μεξικό ονομάζεται Δυτική Κορδιλιέρα στις Ηνωμένες Πολιτείες και τον Καναδά, καθώς επίσης και Καναδική Κορδιλιέρα ή Κορδιλιέρα του Ειρηνικού στον Καναδά. Η κορδιλιέρα συνεχίζεται μέσα από τους ορεινούς όγκους της Κεντρικής Αμερικής, στη Γουατεμάλα, την Ονδούρα, τη Νικαράγουα, την Κόστα Ρίκα και τον Παναμά και μετατρέπεται, τελικά, στην οροσειρά των Άνδεων στη Νότια Αμερική. Οι Άνδεις συνεχίζουν μέσω της Κολομβίας, του Ισημερινού, του Περού, της Βολιβίας, της Αργεντινής και της Χιλής μέχρι την άκρη της Νότιας Αμερικής, τη Γη του Πυρός. Επιπλέον, το τόξο της Αμερικανικής Κορδιλιέρας μπορεί, ενδεχομένως, να συνεχίζεται μέσω της Νότιας Γεωργίας σε όλο τον Νότιο Ωκεανό, προς τα βουνά της Γης του Γκράχαμ (Graham Land) στην Ανταρκτική Χερσόνησο. Η Αμερικανική Κορδιλιέρα αποτελεί το ανατολικό μισό του Δαχτυλιδιού της Φωτιάς του Ειρηνικού Ωκεανού.
Κατηγορία:Οροσειρές της Βόρειας Αμερικής Κατηγορία:Οροσειρές της Νότιας Αμερικής
Αργυρόκαστρο (αποσαφήνιση)
Με το όνομα Αργυρόκαστρο είναι γνωστά τα:
Ντιχ-Τάου
Το Ντιχ Τάου ή Ντιχτάου (Дыхтау, Дых тау) είναι βουνό που βρίσκεται στο Καμπαρτίνο-Μπαλκάρια, στη Ρωσία. Η κορυφή του βρίσκεται 5 χλμ βόρεια των συνόρων με τη Γεωργία. Είναι το δεύτερο υψηλότερο βουνό της οροσειράς του Καυκάσου μετά το Ελμπρούς.
Πρόσβαση
Το βουνό είναι ευκολότερα προσβάσιμο από τη βόρεια Ρωσία. Το κοντινότερο χωριό Μπεζίνγκι διαθέτει επικοινωνία με το Νάλτσικ της Καμπαρντίνο Μπαλκάρια με δημόσιες συγκοινωνίες, αν και όχι συχνή. Η "Αλπική Κατασκήνωση Μπεζίνγκι" βρίσκεται στα 2.180 μ. Από εδώ χρειάζονται περίπου 2 ημέρες για την προσέγγιση της Κατασκήνωσης Βάσης.
Αναρριχητικές διαδρομές
Το Ντιχ-Τάου είναι μία από τις μείζονες κορυφές του Καυκάσου, που αντικρίζει τον Τοίχο Μπεζίνγκι κατά μήκος του παγετώνα Μπεζίνγκι. Η πρώτη ανάβαση έγινε από τους Μάμερι και Ζάρφλουχ το 1888 και ήταν μεγάλο επίτευγμα κατά την εποχή του. Η διαδρομή τους στη ΝΔ Κόψη δεν χρησιμοποιείται πλέον ως κανονική διαδρομή που είναι πλέον η Βόρεια Κόψη με βαθμολογία 4b (ρωσική αξιολόγηση).
Εκκινώντας από το Μίσες Κος, φθάνει κανείς στην κόψη, διασχίζοντας πρώτα τη Δυτική Κόψη του Μίσες Τάου και συνεχίζοντας προς το Ρωσικό Μπιβουάκ που βρίσκεται δίπλα στον παγετώνα που κατεβαίνει από τη Βόρεια Κόψη του Ντιχ Τάου, 4 ώρες περίπου από το Μίσες Κος. Κατόπιν οι ορειβάτες ακολουθούν τη Βόρεια Κόψη έως την κορυφή
Χαρτογράφηση
Διάφοροι χάρτες του σοβιετικού στρατού βρίσκονται πλέον στο διαδίκτυο σε κυριλλικό αλφάβητο. Δύο από αυτούς καλύπτουν όλη την περιοχή.
Εξωτερικοί σύνδεσμοι
Κατηγορία:Βουνά της Ρωσίας Κατηγορία:Οροσειρά του Καυκάσου
Λογοτεχνικό Καφέ (Αγία Πετρούπολη)
Το «Λογοτεχνικό Καφέ» (ρωσ. Λιτερατούρναγια Καφέ), το πιο ιστορικό «καφέ» της Αγίας Πετρούπολης, βρίσκεται στον αριθμό 18 της Λεωφόρου Νέφσκι (Nevskii Prospekt), της κεντρικότερης οδικής αρτηρίας της πόλης, λίγο πριν από το κανάλι του ποταμού Μόικα (Moyka). Ιδρύθηκε το 1835, αρχικά ως ζαχαροπλαστείο με την επωνυμία «Βολφ και Μπεραντζέ» (Wolff et Berange).
Το κτίριο, με έντονες ιταλικές και γαλλικές αρχιτεκτονικές επιρροές, το έχτισε το 1815 ο Ρώσος αρχιτέκτονας Βασίλι Στάσοφ (Vassili Stassov, 1769 - 1848).
Διάσημοι θαμώνες
Το «Λογοτεχνικό Καφέ» της Αγίας Πετρούπολης, γνωστό για την κοσμική πελατεία του, ήταν τόπος συνάντησης προσωπικοτήτων της εποχής και δημοφιλές στέκι των λογοτεχνικών κύκλων στις αρχές του 19ου αιώνα.
Διάσημοι θαμώνες του ήταν, μεταξύ άλλων, οι ποιητές Αλεξάντερ Πούσκιν και Μιχαήλ Λέρμοντοφ, οι συγγραφείς Φιόντορ Ντοστογιέφσκι και Μιχαήλ Σαλτυκόφ - Στσεντρίν, ο συγγραφέας μύθων Ιβάν Κρυλόφ, ο κριτικός Βισαριόν Μπελίνσκι και άλλοι.
Το «Λογοτεχνικό Καφέ» και ο Πούσκιν
thumb|right|300px|Αίθουσα στο "Λογοτεχνικό Καφέ", με προτομή του Πούσκιν Το «Λογοτεχνικό Καφέ» της Αγίας Πετρούπολης συνδέεται με τον Αλεξάντρ Πούσκιν (Alexander Pushkin, 1799 - 1837), το μεγαλύτερο ποιητή της Ρωσίας. Από εδώ έφυγε ο Πούσκιν για τη μοιραία μονομαχία του. Εδώ πήρε ο Πούσκιν το τελευταίο γεύμα του. Εδώ συνάντησε ο Πούσκιν τον μάρτυρά του Κονσταντίν Ντάνζας (Konstantin Danzas), πριν ξεκινήσει για τον τόπο της μονομαχίας.
Τον Νοέμβριο του 1836 ο Πούσκιν έλαβε μια ανώνυμη επιστολή, που του απένειμε το «Δίπλωμα των Απατημένων Συζύγων». Ο νεαρός βαρώνος Ζωρζ ντ' Αντ (Georges d' Anthes), αξιωματικός του ρωσικού ιππικού γαλλικής καταγωγής, «γνωστός για τις εύκολες κατακτήσεις του ανάμεσα στις κυρίες της Πετρούπολης», είχε αρχίσει να ερωτοτροπεί με την όμορφη γυναίκα του Πούσκιν, τη Ναταλία Γκοντσάροβα. Αυτό ανάγκασε τελικά τον Πούσκιν να καλέσει τον ντ' Αντ σε μονομαχία.
Η μονομαχία πραγματοποιήθηκε στις 27 Ιανουαρίου 1837 στα χιονισμένα περίχωρα της Αγίας Πετρούπολης. Ο Πούσκιν τραυματίστηκε θανάσιμα στη δεξιά κάτω κοιλία. Πέθανε σε ηλικία 38 ετών δύο ημέρες αργότερα, στις 2:45 μ.μ. της 29ης Ιανουαρίου 1837.
Πηγές
Κατηγορία:Καφέ Κατηγορία:Κτίρια και κατασκευές στην Αγία Πετρούπολη
Σκαντζόχοιρος της ανατολικής Ευρώπης
Ο σκαντζόχοιρος της ανατολικής Ευρώπης (Erinaceus concolor), είναι ζώο θηλαστικό της τάξεως των Ευλιποτύφλων και της οικογένειας των Ερινακεϊδών. Παρουσιάζει πολλές ομοιότητες με τον ευρωπαϊκό σκαντζόχοιρο, αλλά τον διακρίνει η εμφάνιση μίας λευκής κηλίδας στο στήθος του. Για πολύ καιρό αυτά τα δύο είδη εθεωρούντο ένα. Ο ρουμανικός σκαντζόχοιρος αναγνωριζόταν παλιότερα ως υποείδος του σκαντζόχοιρου της ανατολικής Ευρώπης αλλά βάσει νεωτέρων ερευνών θεωρούνται ως δύο ξεχωριστά είδη. Τα δύο αυτά είδη μπορούν να δώσουν υβρίδιο. Αντίθετα από τον ευρωπαϊκό του συγγενή, ο σκαντζόχοιρος της ανατολικής Ευρώπης ποτέ δεν σκάβει φωλιές. Προτιμά να κτίζει φωλιές από χόρτα σε απομονωμένα μέρη.
Ανατομία και Μορφολογία
Παρουσιάζει αρκετές ομοιότητες με τον Ευρωπαικό σκαντζόχοιρο, αλλά τον διακρίνει μια λευκή κηλίδα στο στήθος του. Το σώμα του είναι καλυμμένο από πολλά αγκάθια κερατίνης και φθάνει τα 30 εκατοστά σε μήκος. Τα θηλυκά συνήθως είναι μεγαλύτερα από τα αρσενικά.
Οικολογία και Συμπεριφορά
Οι σκαντζόχοιροι είναι κυρίως δραστήριοι τις νυχτερινές ώρες, ιδιαίτερα τους καλοκαιρινούς και ανοιξιάτικους μήνες. Κατά τη διάρκεια της ημέρας κοιμούνται κάτω από θάμνους και βράχους, ενώ τη νύχτα αναζητούν την τροφή τους. Το φθινόπωρο φτιάχνουν φωλιές από βρύα και φύλλα κάτω από δέντρα, στις οποίες φωλιές πέφτουν σε χειμερία νάρκη. Ακόμη και τον χειμώνα, ορισμένες ζεστές νύχτες βγαίνουν προς αναζήτηση τροφής.
Διατροφή
Οι σκαντζόχοιροι τρέφονται με διάφορα Ασπόνδυλα, όπως σαλιγκάρια ή έντομα και αυγά ερπετών και πτηνών. Επίσης τρέφονται με καρπούς και με ρίζες φυτών.
Ταξινόμηση
Ο Σκαντζόχοιρος της ανατολικής Ευρώπης είναι ένα μικρό θηλαστικό ζώο, της τάξης των Ευλιποτύφλων και της οικογένειας των Ερινακείδων. Ανήκει στο γένος Erinaceus, μαζί με τον Ευρωπαικό σκαντζόχοιρο.
Μπάλωμα (μοντάρισμα)
μικρογραφία| "Μπαλωμα απο κασμιρι", μια λεπτή τεχνική εκτριβής για ύφασμα [[διαγωνάλ|twill . : 142 ]] μικρογραφία| "Ελβετικό μπάλωμα" για την επισκευή πλεκτών. : 145 Το μπάλωμα είναι μια τεχνική ραψίματος για την επισκευή τρυπών ή φθαρμένων περιοχών στο ύφασμα ή το πλέξιμο μόνο με βελόνα και νήμα. Συχνά γίνεται με το χέρι, αλλά είναι επίσης δυνατό να μπαλωσετε με μια ραπτομηχανή. Το μπαλωμα με το χέρι χρησιμοποιεί τη βελονιά εκτριβής, μια απλή βελονιά που τρέχει με το νήμα "υφαινοντας" το σε σειρές κατά μήκος του υφάσματος, με την κατεύθυνση αναστροφής της βελονας στο τέλος κάθε σειράς, και στη συνέχεια γεμίζοντας το πλαίσιο που δημιουργείται έτσι, σαν να υφαινεται το υφασμα. Το μπάλωμα είναι μια παραδοσιακή μέθοδος για την επιδιόρθωση ζημιών ή τρυπών στο ύφασμα που δεν τρέχουν κατά μήκος μιας ραφής και όπου η επιδιόρθωση δεν είναι πρακτική γιατι θα δημιουργούσε δυσφορία στον χρήστη, όπως στο τακούνι μιας κάλτσας.
Σκαντζόχοιρος της ανατολικής Ευρώπης
Κατανομή
Η κατανομή του Erinaceaus concolor περιλαμβένει την ανατολική Ευρώπη, τον νότιο Καύκασο, τη δυτική Σιβηρία, τη Μικρά Ασία και τη Μέση Ανατολή (Ισραήλ, Συρία, Λίβανος, Ιράκ και Ιράν). Το είδος απαντά επίσης στα νησιά της Αδριατικής και της Ελλάδας. Τέλος έχει καταγραφεί και στη βορειοανατολική Ιταλία, όπου συγκατοικεί με τον Erinaceus europaeus (Σκαντζόχοιρος της δυτικής Ευρώπης).
Μπάλωμα (μοντάρισμα)
Το μπάλωμα αναφέρεται επίσης σε οποιεσδήποτε από πολλές τεχνικές κεντήματος που δουλεύουν με ράμματα συρραφής:
Σκαντζόχοιρος της ανατολικής Ευρώπης
Παραπομπές
Κατηγορία:Θηλαστικά της Ευρώπης Κατηγορία:Θηλαστικά της Μέσης Ανατολής Κατηγορία:Θηλαστικά της Τουρκίας Κατηγορία:Σκαντζόχοιροι Κατηγορία:Ζώα περιγραφέντα το 1838 Κατηγορία:Θηλαστικά της νοτιοδυτικής Ασίας
Μπάλωμα (μοντάρισμα)
Ύφασμα Μπαλωματος
Το λεπτό μπαλωμα, γνωστό μερικές φορές και ως Βελγικό μπάλωμα, επιχειρεί να κάνει την επισκευή όσο το δυνατόν πιο αόρατη και τακτοποιημένη. Συχνά η τρύπα κόβεται σε ένα τετράγωνο ή το μπαλωμα αναμειγνυεται με το κανονικό ύφασμα.
Παραπομπές
Κατηγορία:Ραπτική
The Dissent of Man
To The Dissent of Man είναι ο δέκατος πέμπτος δίσκος του πανκ συγκροτήματος Bad Religion. Κυκλοφόρησε στις 28 Σεπτεμβρίου του 2010. Είναι το άλμπουμ που θα ακολουθούσε το New Maps of Hell του 2007. Το συγκρότημα άρχισε να γράφει τραγούδια το 2008 αλλά οι ηχογραφήσει άρχισαν τον Μάιο του 2010. Το "Won't Somebody", που είχε εμφανιστεί και στο New Maps of Hell ξαναηχογραφήθηκε για το άλμπουμ. Το "The Resist Stance" ήταν στο soundtrack του βιντεοπαιχνιδιού Need for Speed: Hot Pursuit.
Τα singles που βγήκαν από το άλμπουμ ήταν τα "The Devil in Stitches","Cyanide" και "Wrong Way Kids"
Τραγούδια
1.	"The Day That the Earth Stalled" Γκράφφιν 1:23
2.	"Only Rain" 	Γκούρεβιτζ	2:43
3.	"The Resist Stance" 	Γκράφφιν	2:32
4.	"Won't Somebody" 	Γκούρεβιτζ	2:42
5.	"The Devil in Stitches" Γκούρεβιτζ     3:28
6.	"Pride and the Pallor" Γκράφφιν	2:56
7.	"Wrong Way Kids" 	Γκούρεβιτζ	2:43
8.	"Meeting of the Minds" Γκράφφιν	2:06
10.	"Avalon" 	Γκράφφιν		3:28
12.	"Turn Your Back on Me" Γκούρεβιτζ	2:24
14.	"Where the Fun Is" 	Gurewitz	3:04
15.	"I Won't Say Anything" Γκούρεβιτζ	3:22
Συνολική διάρκεια: 40:51
Deluxe Τραγούδια Ψηφιακής Μορφής:
16.	"Finite" 	Γκράφφιν	3:51
17.	"Best for You" (Live)	Γκράφφιν	2:09
18.	"Pessimistic Lines" (Live)	Γκράφφιν 1:15
19.	"How Much Is Enough?" (Live)	Γκούρεβιτζ 1:33
20.	"Generator" (Live)	Γκούρεβιτζ	3:36
Singles
"The Devil in Stitches" Κυκλοφορία: 27 Ιουλίου 2010
"Cyanide" Κυκλοφορία: Νοέμβριος 2010
"Wrong Way Kids" Κυκλοφορία: Απρίλιος 2011
Εξωτερικοί σύνδεσμοι
Κριτική στο AllMusic
Πανελλήνιο πρωτάθλημα στίβου ανδρών 1958
Το ΜΔ΄ Πανελλήνιο πρωτάθλημα στίβου ανδρών 1958 διεξήχθη από την Παρασκευή 18 ως την Κυριακή 20 Ιουλίου 1958 στο Εθνικό Στάδιο Δράμας, χωριστά από το αντίστοιχο Πανελλήνιο πρωτάθλημα στίβου γυναικών 1958. Τη διοργάνωση είχε αναλάβει ο Γ.Σ. Δόξα Δράμας, με την ευκαιρία του εορτασμού των 40 ετών από την ίδρυση της. Πρωταθλητής αναδείχθηκε και πάλι ο Παναθηναϊκός Α.Ο. για τέταρτη συνεχόμενη χρονιά.
Χρονικό
Πέντε χρόνια μετά τη διεξαγωγή τους στην Αλεξανδρούπολη, το 1953, ο ΣΕΓΑΣ εμπιστεύτηκε τη διεξαγωγή των Πανελλήνιων Αγώνων Στίβου, σε μια άλλη επαρχιακή πόλη, τη Δράμα. Τη διοργάνωση ανέλαβε ο τοπικός Γυμναστικός Σύλλογος Δόξα Δράμας, που κατάφερε να την ολοκληρώσει με επιτυχία, έχοντας φροντίσει για τα καταλύματα και τους χώρους εστίασης των αθλητών, προπονητών και συνοδών καθώς και για την καλή κατάσταση του στίβου. Η μακεδονική πόλη υποδέχτηκε με φιλόξενη διάθεση τους αθλητές που έφτασαν από όλη τη χώρα, έχοντας σημαιοστολίσει τα δημόσια κτίρια και τα καταστήματα. Πολλές επιχειρήσεις, εφημερίδες, ιδρύματα και φίλαθλοι της πόλης και της Θεσσαλονίκης είχαν αθλοθετήσει ειδικά κύπελλα για τα περισσότερα αγωνίσματα. Στους αγώνες δεν σημειώθηκαν πανελλήνια ρεκόρ αλλά έγιναν δέκα νέα ρεκόρ αγώνων καθώς και ένα πανελλήνιο ρεκόρ συλλόγων στα 4Χ400.
Στους αγώνες μετείχαν 250 περίπου αθλητές από την Αθήνα και τη Νότια Ελλάδα, που έφτασαν με ειδικό αεροπλάνο και άλλοι 150 περίπου αππο συλλόγους της Βόρειας Ελλάδας, που πήγαν οδικά και σιδηροδρομικά. Τους αγώνες παρακολούθησε πλήθος φιλάθλων της πόλης και των κοντινών περιοχών που γέμισε το μικρό στάδιο. Στην τελετή έναρξης παρέστη ο μητροπολίτης της πόλης, ο υπουργός Βορείου Ελλάδος κ. Θεολογίτης και όλες οι τοπικές αρχές. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. Για πρώτη φορά διεξήχθη το αγώνισμα των 20χλμ βάδην, στη θέση των 10 χλμ, ενώ εκτός βαθμολογίας ήταν το πρωτάθλημα μαραθωνίου αν και διεξήχθη και αυτό στη Δράμα την 20η Ιουλίου, τελευταία ημέρα των αγώνων. Το πρωτάθλημα δεκάθλου έγινε στο Παναθηναϊκό Στάδιο τον Αύγουστο και ήταν επίσης εκτός βαθμολογίας, ενώ δεν αναφέρονται πρωταθλήματα πεντάθλου, ελληνικής δισκοβολίας και λιθοβολίας.
Βαθμολογία
* Βαθμολογήθηκαν συνολικά 20 σύλλογοι.
Αναφορές
Ανδρων Κατηγορία:Στίβος το 1958 Κατηγορία:Δράμα